
PLAN EVAKUACIJE I SPAŠAVANJA

ZA LOKACIJU:    Trg svetog Roka 2, Koprivnički Bregi i
        Stjepana Radića 37, Glogovac

Na temelju članka 55. Zakona o zaštiti na radu (Narodne novine br71/14.,118/14.,154/14.,94/18.,96/18.), ravnatelj ustanove OSNOVNA ŠKOLA KOPRIVNIČKI BREGI Mario Sinovec, dipl. ing.mat. donosi:
P  L A N

EVAKUACIJE I SPAŠAVANJA 

1. OPĆE ODREDBE


Ovim planom evakuacije i spašavanja određuju se načini postupanja u slučaju iznenadnog događaja na građevinama i prostorima ustanove OSNOVNA ŠKOLA KOPRIVNIČKI BREGI na lokaciji Trg svetog Roka 2, Koprivnički Bregi (MŠ) i Stjepana Radića 37, Glogovac (PŠ)  ili u njihovoj neposrednoj okolini.
Osnovni pojmovi

  
Evakuacija je postupak, u kojem se provodi pravovremeno, organizirano, brzo i sigurno napuštanje građevina ili prostora, prije ili odmah po pojavi iznenadnog događaja, koji može ugroziti zdravlje i život osoba.


Put za evakuaciju je najkraći neprekinuti put koji vodi na siguran prostor.

Znak za izlaz u slučaju nužde je znak, koji daje informaciju o izlazima u slučaju opasnosti.

Panika je nekontrolirano ponašanje, do kojeg dolazi zbog neposredne opasnosti, koja kod pojedinca pobuđuje intenzivan osjećaj straha za vlastiti život, ili živote njemu najdražih. 

Spašavanje je organizirano provođenje radnji koje obavljaju osposobljene postrojbe, službe, ili osobe, koristeći pritom specijalna vozila, sprave i opremu.

Zborno mjesto je sigurna površina na kojoj se razmještaju evakuirane osobe. 

Građevina je zatvoreni prostor u kojem stalno ili povremeno boravi određeni broj osoba ili se odvijaju određeni procesi.

Javne službe – organizirane snage, službe i ustanove zadužene Zakonima i propisima za angažiranje operativnih snaga i tehnike, a u njih spadaju: vatrogasci, komunalna poduzeća, policija, prva pomoć, gorska i morska služba spašavanja i traganja, ronilačke i sl. udruge.

2. ORGANIZACIJA EVAKUACIJE I SPAŠAVANJA

Evakuaciju i spašavanje u slučaju iznenadne opasnosti za život i zdravlje učenika, radnika i stranaka iz prostora ustanove OSNOVNA ŠKOLA KOPRIVNIČKI BREGI dužan je organizirati Voditelj evakuacije i spašavanja ili osoba koju on ili ona za to ovlasti (u daljem tekstu Voditelj). 
Voditelji u ustanovi OSNOVNA ŠKOLA Koprivnički Bregi, na lokaciji 
Trg svetog Roka 2, su:

Voditelj u matičnoj školi (Trg svetog Roka 2):

- Aleksandar Obranović, domar – voditelj evakuacije u vremenu od 6.00 do 14.00
Spremačice (izmjenjuju se svaki tjedan) u vremenu od 13.00 do 21.00:

- Marija Škoda

- Ljiljana Tomiek

- Senka Gabaj

- Slavica Milojević
Voditelji u ustanovi OSNOVNA ŠKOLA Koprivnički Bregi, na lokaciji 
Stjepana Radića 37, Glogovac su:

	Ljubica Obranović, pomoćna kuharica – voditeljica evakuacije u PŠ Glogovac u vremenu od 6.30 – 14.30 h


	Biserka Vlah - zamjenica


Voditelj će upoznati radnike s postupkom uzbunjivanja i evakuacije iz prostora objekata i poslovnog kruga. Organizacijom i provođenjem evakuacije i spašavanja kao i provođenjem praktične vježbe rukovodi Voditelj, a u njegovoj/njezinoj odsutnosti osoba koju on ili ona ovlasti.

3. PROVOĐENJE EVAKUACIJE I SPAŠAVANJA 

Za provođenje evakuacije iz prostora društva odgovoran je Voditelj. 
Kod provođenja spašavanja iz prostora ustanove, za postupak spašavanja odgovorne su osobe koje u ime organiziranih snaga rukovode spašavanjem, a radnici ustanove OSNOVNA ŠKOLA KOPRIVNIČKI BREGI dužni su im pružiti potrebne informacije i pomoć koju se od njih traži.
S planom evakuacije i spašavanja moraju biti upoznati svi radnici i na temelju istog moraju se provoditi praktične vježbe evakuacije i spašavanja (najmanje jedan puta u dvije godine). O izvršenoj vježbi evakuacije i spašavanja mora se voditi zapisnik.

4. PRAVA I DUŽNOSTI OSOBA KOJE RUKOVODE EVAKUACIJOM I SPAŠAVANJEM 

Voditelj je dužan:

· osigurati pravovremeno donošenje i ažuriranje Plana evakuacije i spašavanja

· osigurati uvjete za osposobljavanje i uvježbavanje osoba odgovornih za provođenje evakuacije i spašavanja, i osoba koje imaju posebne zadatke u postupku evakuacije i spašavanja
· brinuti o prohodnosti i označenosti putova za evakuaciju

· pozvati u pomoć javne službe kada se evakuacija i spašavanje ne mogu provesti vlastitim snagama

· aktivno surađivati s javnim službama i njihovim postrojbama kada se uključuju u akciju evakuacije i spašavanja

· organizirati pružanje prve pomoći ozlijeđenima

· provoditi nadzor nad provođenjem zadataka određenih ovim planom

· organizirati vježbe evakuacije i spašavanja, te voditi računa o njihovom periodičnom provođenju

· pokretati postupke kod povrede radnih dužnosti zbog neizvršavanja odredaba ovog plana ili zbog postupaka suprotnih odredbama plana
Radnici zaposleni u ustanovi OSNOVNA ŠKOLA KOPRIVNIČKI BREGI dužni su:

· upoznati se s opasnostima i iznenadnim događajima koji mogu ugroziti njihovo zdravlje i živote

· upoznati se s osnovama evakuacije i spašavanja, te razlozima zbog kojih se ona provodi

· upoznati vrste znakova za uzbunjivanje

· upoznati putove evakuacije i spašavanja

· upoznati osnove pružanja prve pomoći

· upoznati osnove gašenja početnih požara ručnim vatrogasnim aparatima

· pridržavati se uputa i naredbi osoba koje rukovode evakuacijom i spašavanjem

· sudjelovati u praktičnim vježbama evakuacije i spašavanja

· poduzimati odgovarajuće mjere zaštite u slučaju opasnosti
· uvježbati posebne zadatke u postupku evakuacije i spašavanja (kao što su npr. isključivanje električnog napajanja, dovoda plina i sl.)
· izvješćivati Voditelja i ostale kolege o svim zapažanjima koja mogu ugroziti zdravlje i živote

5. MOGUĆI IZNENADNI DOGAĐAJI I NJIHOVE POSLJEDICE

Iznenadni događaji mogu nastati uslijed:

· elementarnih nepogoda (zemljotres, oluja, tuča, led, snijeg i snježni nanosi)

· požara i eksplozija (kvar na instalacijama i uređajima, atmosferska pražnjenja, nepropisno postupanje)

· ratnih i terorističkih djelovanja (sabotaže, granatiranja)

      Posljedice iznenadnih događaja mogu biti:

· Rušenje i oštećenje dijelova građevina

· Prekid energetskih i komunalnih instalacija

· Kvarovi na uređajima i instalacijama

· Širenje dima i topline

· Panika radnika

· Otežana evakuacija

· Ozljede, trovanje ili smrt 

6. DOJAVA O IZNENADNOM DOGAĐAJU

U slučaju iznenadnog događaja u prostorima ustanove OSNOVNA ŠKOLA KOPRIVNIČKI BREGI (MŠ i PŠ) ili neposrednoj okolini istih, potrebno je odmah izvijestiti Voditelja. Po saznanju o nastalom događaju Voditelj će zapovjediti postupak kojim će osigurati sigurno otklanjanje možebitne opasnosti za učenike, stranke i radnike, kao i za građevine i prostor ustanove. U slučaju da opasnost po svom opsegu i intenzitetu prelazi mogućnosti učinkovitog djelovanja vlastitim sredstvima i snagama, Voditelj je dužan pozvati vanjske javne službe, ovisno o nastaloj opasnosti.

Prilikom dojave o iznenadnom događaju javnim službama: policiji, vatrogascima, centru 112, hitnoj medicinskoj pomoći, dojavitelj je dužan putem telefona dati slijedeće podatke:

· ime i prezime

· broj telefona s kojeg se javlja

· mjesto (lokaciju) nesreće

· vrstu nesreće (požar, eksplozija, akcident, zemljotres, poplava, oluja, ratna ili teroristička razaranja)

· ima li unesrećenih (brojčano stanje)

· postoji li potreba za akcijom spašavanja osoba.

Obavijest o opasnosti s potrebom za evakuaciju mora biti kratka, razgovijetna, dovoljno glasna, jasna i razumljiva, da je mogu čuti i po njoj postupiti svi kojima je namijenjena.

Kada se veza s javnim službama ne može uspostaviti telefonom, poziv je potrebno proslijediti fizički – teklićem („kurirom“).
O izvanrednim događajima, poziv upućivati na slijedeće brojeve:

	VATROGASCI

	HITNA MEDICINSKA POMOĆ

U slučajevima da opasnost poprimi šire razmjere, uzbunjivanje će izvršiti javne službe uporabom znakova za uzbunjivanje, a čiji zvuci imaju slijedeće značenje:

ZNAKOVI ZA UZBUNJIVANJE

 

ZNAKOVI ZA UZBUNJIVANJE STANOVNIŠTVA
 

Upozorenje na nadolazeću opasnost

Neposredna opasnost

Prestanak opasnosti

ZNAK ZA UZBUNJIVANJE VATROGASNIH POSTROJBI 

I DRUGIH SNAGA ZAŠTITE I SPAŠAVANJA
 

Vatrogasna uzbuna

[image: image10.png]



 
7. PUTEVI ZA EVAKUACIJU I SPAŠAVANJE
        Matična škola, lokacija: Trg svetog Roka 2, Koprivnički Bregi
Putovi za evakuaciju i spašavanje u objektima ustanove OSNOVNA ŠKOLA KOPRIVNIČKI BREGI - MŠ vode iz zatvorenih prostora i prostorija stepeništima, hodnicima i prolazima na zborna mjesta evakuiranih osoba na otvorenom prostoru. 
1. Učionice i uredi na 1. katu :Za osobe (učenike, stranke i radnike) zatečene u trenutku davanja uzbune na prvom katu matične škole, sve zatečene osobe napuštaju zatvoreni prostor preko stubišta kroz glavni izlaz (izlaz 1) škole, a zborno mjesto evakuacije na otvorenom prostoru nalazi se na zelenoj površini parka ispred škole na jugozapadnom dijelu glavne zgrade.
2. Prizemlje :Za osobe (učenike, stranke i radnike) zatečene u trenutku davanja uzbune u  prizemlju napuštaju zatvoreni prostor hodnicima kroz glavni izlaz (izlaz 2) zgrade, a zborno mjesto evakuacije na otvorenom prostoru nalazi se na zelenoj površini parka ispred škole na jugozapadnom dijelu glavne zgrade.
         3. Dvorana: Za osobe (učenike, stranke i radnike) zatečene u trenutku davanja uzbune u  sportskoj dvorani i blizini dvorane napuštaju zatvoreni prostor kroz glavni izlaz dvorane (izlaz 3), a zborno mjesto evakuacije na otvorenom prostoru nalazi se na zelenoj površini parka ispred škole na jugozapadnom dijelu glavne zgrade.
.
Područna škola, lokacija: Stjepana Radića 37, Glogovac      
  Putovi za evakuaciju i spašavanje u objektima PODRUČNE ŠKOLE GLOGOVAC vode iz zatvorenih prostora i prostorija hodnicima i prolazima na zborna mjesta evakuiranih osoba na otvorenom prostoru. 

   Za osobe (učenike, stranke i radnike) zatečene u trenutku davanja uzbune u prizemlju napuštaju zatvoreni prostor hodnicima kroz glavni izlaz zgrade, a zborno mjesto evakuacije na otvorenom prostoru nalazi se na travnatoj površini ispred zgrade na južnom dijelu glavne zgrade.
            Put za evakuaciju mora uvijek biti slobodan od stvari i predmeta, a vrata uvijek otključana za vrijeme boravka radnika i stranaka u prostorima društva.

8. PROVEDBA POSTUPKA EVAKUACIJE I SPAŠAVANJA

Po nastanku iznenadnog događaja Voditelj odmah pristupa pripremama za postupak izvođenja evakuacije učenika, stranaka i radnika iz prostora društva.

Voditelj je dužan:

· Upućivanjem usmenog poziva pozvati učenike, stranke i radnike na potrebu evakuacije ili spašavanja.

· Izdati kratku uputu o načinu provođenja i sprečavanja panike.

· Evakuaciju otpočeti iz najviših i najudaljenijih prostora i prostorija unutar objekata prema izlazu. 
· Nadzirati postupak provođenja evakuacije i spašavanja, te koordinirati aktivnosti oko njegovog izvođenja.
· Voditi računa o provođenju posebnih zadataka (ili ih izvršiti sam) kao što su isključivanja energetskih dolaza (napajanje električnom strujom, dovod plina, dovod ulja za loženje, dovod vode i sl.)
· Procjenjivati efikasnost evakuacije i stanje opasnosti.

· Čim procijene da vlastitim ljudstvom i raspoloživom opremom nisu u mogućnosti efikasno i na vrijeme provesti evakuaciju i spašavanje, odmah o tome treba izvijestiti jednu od javnih službi (policiju, vatrogasce,  hitnu medicinsku pomoć, centar 112).

· Kad se u akciju evakuacije i spašavanja uključuju javne službe -postrojbe, zapovjedniku ovih službi predati daljnje vođenje akcije, te ga izvijestiti o svim do tada provedenim radnjama

Po provedenoj akciji evakuacije i spašavanja Voditelj je dužan:

· Poduzeti mjere osiguranja građevine i evakuiranih osoba na zbornom mjestu.

· Poduzeti mjere za sprečavanje pogoršanja stanja nastalog iznenadnim događajem.

· Spriječiti svako samovoljno ponašanje pojedinaca.

· Poduzimati i druge radnje ovisno o razvoju događaja.

9. MJESTO PRIKUPLJANJA EVAKUIRANIH OSOBA – ZBORNO MJESTO

Nakon postupka evakuacije i spašavanja radnike je potrebno prikupiti na jednom mjestu – zbornom mjestu, a za to je određena slijedeća površina u Matičnoj školi:

1. zelena površina parka ispred škole na jugozapadnom dijelu glavne zgrade, za osobe (učenike, stranke i radnike) zatečene u trenutku davanja uzbune na prvom katu, prizemlju i dvorani 
Područna škola:

     1.  travnata površina ispred zgrade na južnom dijelu glavne zgrade

Na zbornom mjestu potrebno je:

· Izvršiti provjeru jesu li sve osobe nazočne i na zbornom mjestu.
· Ima li ozljeda ili stanja koja zahtijevaju liječničku pomoć.
· Izvršiti zbrinjavanje u slučajevima kada je to potrebno.
10.  ZAVRŠNE NAPOMENE

Plan evakuacije i spašavanja kao i njegove izmjene i dopune donosi ravnatelj ustanove OSNOVNA ŠKOLA KOPRIVNIČKI BREGI.
Sastavni dio ovoga Plana su i skice date u prilogu.
Ovaj Plan donesen je dana ______________a stupa na snagu osam dana nakon donošenja.
Prilozi:
1. Tlocrt prikaza prostora ustanove Osnovna škola Koprivnički Bregi – PRIZEMLJE
2. Tlocrt prikaza prostora ustanove Osnovna škola Koprivnički Bregi – KAT
3. Tlocrt prikaza prostora ustanove Osnovna škola Koprivnički Bregi , Područna škola Glogovac – PRIZEMLJE

